A Déryné 1951-ben készült a Kalmár László rendezésében. A címszerepet Tolnay Klári alakítja, a további szerepekben a kor olyan nagyságai láthatók, mint [Rajnay Gábor](https://port.hu/adatlap/szemely/rajnay-gabor/person-6076), [Gózon Gyula](https://port.hu/adatlap/szemely/gozon-gyula/person-3728), [Bilicsi Tivadar](https://port.hu/adatlap/szemely/bilicsi-tivadar/person-2632), [Szabó Sándor](https://port.hu/adatlap/szemely/szabo-sandor/person-6427) vagy [Turay Ida](https://port.hu/adatlap/szemely/turay-ida/person-6669).

 Az alkotásban Déryné Széppataki Róza alakján és pályáján keresztül a német és a magyar színészet versengését tapasztalhatjuk, melynek kiváltója, hogy Bécs nem engedélyezte az állandó magyar színház létrehozását, de a német színészetnek megadott minden esélyt a legsikeresebb és legkifinomultabb színjátszáshoz. Ekkor a Pestről elzavart magyar színészek úgy döntöttek, hogy vándorszínészként járják majd az országot. A történet nyomon követi a színésznő színészi pályáját, harcát, sikereit, a nemzeti kultúra fejlesztésében.

 A magyar színész társulat tagjai mindig összetartottak és nem hagyták, hogy szétválasszák őket. Nagy szorgalommal gyakoroltak és készültek minden előadásra, még akkor is, ha csak egy istállóban játszottak. Tisztelték a szegényeket, színésztársaikat, saját magukat és nem hagyták, hogy a csúfolódók kárt ejtsenek a magabiztosságukban. Megbecsülték mindig azt, ami van, ha csak egy kis étel, pénz vagy esetleg hely jutott örültek neki, mert olyan elhivatottak voltak a színészet iránt, mint akkor senki. Hazafiak voltak mindnyájan, imádtak csak azért is a magyar embereknek játszani. Bátorságuk nagyon sokat segítette őket a munkájukban, sokszor ki mertek állni magukért, és nem féltek felszólalni sem ügyük érdekében.

 A film sok tanulsággal szolgált számunkra. Megmutatja, hogy igen is ki kell állnunk magunkért és másokért is, akit szeretünk és tisztelünk. Ráébreszt, hogy sokkal bátrabbnak, szorgalmasabbnak, kitartóbbnak és elhivatottabbnak kell lennünk, hogy a céljaink teljesíteni tudjuk, és becsülnünk kell mindent, ami van, vagy amit ad az élet. Az összetartás és a tisztelet nagyon sokat segíthet mindebben.

 A film időtlen klasszikus, amely a történetvezetés, a dallamok és a kedves, őszinte színészi alakítás segítségével időseket és fiatalokat egyformán bevezet a korabeli színjátszás és a magyarság világába.